2018 | 02 | 15.

KISKUNFÉLEGYHÁZI MEZŐGAZDASÁGI ÉS ÉLELMISZERIPARI SZAKGIMNÁZIUM, SZAKKÖZÉPISKOLA ÉS KOLLÉGIUM

Sajtóközlemény

A SZAKKÉPZŐ INTÉZMÉNYEK átfogó MEGÚJÍTÁSA AZ ALAPKÉSZSÉGEK FEJLESZTÉSE ÉS a lemorzsolódás csökkentése érdekében

**A Kiskunfélegyházi Mezőgazdasági és Élelmiszeripari Szakgimnázium, Szakközépiskola és Kollégium és konzorciumának tagjai az Európai Unió támogatásával megvalósuló Széchenyi 2020 Program keretében „A szakképzési intézményrendszer átfogó fejlesztése” című pályázati felhívásra benyújtott „A szakképző intézmények átfogó megújítása az alapkészségek fejlesztése a lemorzsolódás csökkentése érdekében” című pályázata vissza nem térítendő támogatást nyert. A támogatás mértéke az elszámolható összköltség 100 % - a, amely 444,62 millió forint. A projekt teljes egészében európai uniós támogatásból valósul meg, az Európai Szociális Alap hozzájárulásával.**

A projekt célja a szakképzésben tanulók végzettség nélküli iskola elhagyásának csökkentése és az alapkészségek fejlesztésének támogatása a kompetencia-alapú oktatás fejlesztésével, a köznevelési rendszer eredményességének javításával, a minőségének és struktúrájának megújításával.

A szakképző intézményeknek a projekt keretében lehetőségük nyílik a módszertani megújulásra, többek között az alapdokumentumok átdolgozásán, a cselekvési terv elkészítésén és az abban foglaltak végrehajtásán és a pedagógus továbbképzéseken keresztül, valamint az oktatás során használt eszközállomány korszerűsítésére az oktatás hatékonyságának és eredményességének növelése érdekében. A projekt keretében, a konzorcium által összességében 20 tananyag kerül kidolgozásra, melyet elérhetővé tesznek a tananyagtárban. A tananyagok alkalmazásához, a nevelőtestület és a pedagógus munkakörben foglalkoztatott szakemberek folyamatos szakmai fejlődése érdekében pedagógus továbbképzésekre kerül sor. Szakmai tanácsadás és szakértői szolgáltatás keretében monitoring tevékenységre, tagintézményi tervezés támogatására és felsővezetői tanácsadásra kerül sor.

A projekt megvalósításában a Kiskunfélegyházi Mezőgazdasági és Élelmiszeripari Szakgimnázium, Szakközépiskola és Kollégium, illetve 10 konzorciumi partnere vesz részt, amelyek a következők:

* Bársony István Mezőgazdasági Szakgimnázium, Szakközépiskola és Kollégium
* Bedő Albert Erdészeti Szakgimnázium, Szakközépiskola és Kollégium
* Bereczki Máté Élelmiszeripari és Mezőgazdasági Szakgimnázium, Szakközépiskola és Sportiskola
* Fodor József Élelmiszeripari Szakgimnázium és Szakközépiskola
* Galamb József Mezőgazdasági Szakgimnázium és Szakközépiskola
* Gregus Máté Mezőgazdasági Szakgimnázium és Szakközépiskola
* Kiss Ferenc Erdészeti Szakgimnázium
* Kocsis Pál Mezőgazdasági és Környezetvédelmi Szakgimnázium és Szakközépiskola
* Lipthay Béla Mezőgazdasági és Élelmiszeripari Szakgimnázium, Szakközépiskola és Kollégium
* FM Kelet-magyarországi Agrár-szakképző Központ, Mezőgazdasági Szakgimnázium, Szakközépiskola és Kollégium